[{"text_idx": "#000000", "text": "6 kuu keskmine portaali ku\u0308ljastajate arv kuus: 60 619"}, {"text_idx": "#000002", "text": "Riigikogu majanduskomisjoni esimees (Reformierakond) Kristen Michal"}, {"text_idx": "#000003", "text": "Ameerika U\u0308hendriikide kunagine presidendikandidaat, senaator John McCain on o\u0308elnud surematu lause: Venemaa on bensiinijaam, mis teeskleb riiki."}, {"text_idx": "#000004", "text": "McCain, kes oli Venemaa suhtes Eestiga sarnaste hoiakutega, on nu\u0308u\u0308dseks siit maailmast lahkunud, kuid vo\u0303ti idanaabri toimimise mo\u0303istmiseks leidub just selles lauses. Venemaa ekspordituludest moodustab gaas 11 protsenti ja nafta rohkem kui kolmandiku, ta\u0308psemalt 37 protsenti, ja pool sellest tuleb Euroopast. See annab majandust mo\u0303istvale inimesele ka selge signaali, et kui need torud kinni vajutada, on mo\u0303ju Venemaa rez\u030ciimile kolossaalne."}, {"text_idx": "#000005", "text": "Putini klanni jaoks on tegemist eluta\u0308htsate torudega. Need on kanalid, mille kaudu tuleb hapnik ehk va\u0308lisraha. Selle rahaga hoitakse u\u0308lal repressiooniaparaati, propagandaasutusi, ostetakse so\u0303pru maailmas, riigijuhtidest riikideni. Ra\u0308a\u0308kima sellest, et selle rahaga peetakse u\u0308lal tsiviilisikute, naiste ja laste tapjaid, Vene varaste armeed Ukrainas."}, {"text_idx": "#000006", "text": "Eesti on senises kriisis silma paistnud erakordselt tugevate so\u0303numitega. Kui on olnud kriise, kus oleme ise olnud kriitilised, siis selles kriisis on aus o\u0308elda, et Eesti na\u0308htavus maailmas on vo\u0303imas. Suur su\u0308da on meid viinud abistamises esimeste hulka. Aitamine pole kunagi vo\u0303istlus, kuid selgitusto\u0308o\u0308 Euroopas, et surve peab pidevalt kasvama, on vo\u0303rreldav maratoniga."}, {"text_idx": "#000007", "text": "Vene gaasist ja naftast loobumine on va\u0308a\u0308rtusotsus, Eestis on see tehtud. Eestis langes otsus, et Venemaa rahakotti ei ta\u0308ideta, u\u0308sna kiiresti. Me ju teame, et ehkki Eesti vo\u0303i Baltimaad, la\u0308a\u0308s vo\u0303i Euroopa pole ametlikult so\u0303jas, kaitseb Ukraina ka meie vabadust. Nii on lihtne teha va\u0308a\u0308rtusotsuseid, meie u\u0308lesanne on teha ko\u0303ik idanaabri pa\u0308rssimiseks ning kallutada sama tegema ka ko\u0303iki, kes kuulavad ja na\u0308evad. Ko\u0303iki, kel on su\u0308da."}, {"text_idx": "#000008", "text": "Energeetikas ta\u0308hendab otsus, et me Vene gaasi ja naftat ei tarbi, seda, et peame u\u0308le minema teistele tarnijatele. Gaasivaldkonnas on valitsus va\u0308rskelt teinud ajaloolise otsuse: ei u\u0308htegi Vene gaasi molekuli meie tarbimises. Eesti soetab endale 1 TWh jagu gaasivaru lisaks ning rajab kahasse Soomega uued vo\u0303imekuse LNG-gaasi tarbida."}, {"text_idx": "#000009", "text": "Selleks rajab Elering vajamineva torustiku ja Alexela ehitab kai ning kahasse Soomega hakkame rentima laeva, millelt saab veeldatud gaasi torustikku suunata. Mida see tarbijale ta\u0308hendab? Esimesena ta\u0308hendab, et gaasivarustusega saame hakkama, hoolimata Venemaa ma\u0308ngudest. Teiseks, koduku\u0308tjad jt kaitstud tarbijad on kaetud iga ilma ja olukorraga. Lisanduv vo\u0303imsus tagab regioonis tervikuna, Baltimaades ja Soomes, ka to\u0308o\u0308stuste hakkama saamise. Hinnako\u0303ikumine ku\u0308llap tuleb, ehkki gaasimu\u0308u\u0308jad praegu kinnitavad, et kasvu ei tule. Aga sellest olulisem on teadmine, et tuba on vajadusel ko\u0308etud ja masinad to\u0308o\u0308tavad."}, {"text_idx": "#000010", "text": "Kriis toob uusi lahendusi energeetikas. Keskpikas plaanis \u2013 kaks, kolm, viis aastat \u2013 ta\u0308hendab see teatud u\u0308mberorienteerumist ka energeetikaturul. Tallinnas, minu kodulinnas, on juba juttu olnud ideest ku\u0308tta Helsingi ja Stockholmi eeskujul osa linna reo- ja merevee soojusega. See oleks keskkonnaso\u0303bralikum kui fossiilse gaasi kasutamine (tipukoormused ja\u0308a\u0308vad ku\u0308llap nii vo\u0303i teisiti) ja soodsam tarbijatele. Seega, kui kriisis midagi head na\u0308ha, siis looduskeskkonna kaitse ja liikumine rahaliselt sa\u0308a\u0308stlikuma elu poole on kindlasti ko\u0303igi huvides."}, {"text_idx": "#000011", "text": "Kogu Eestis on ka\u0308imas tuule- ja pa\u0308ikeseenergeetika buum, samuti ka\u0308ib elamute energiasa\u0308a\u0308stlikumaks muutmine. Rasked ajad toovad kiired muutused ja energeetikas on need paremuse suunas."}, {"text_idx": "#000012", "text": "Kokkuvo\u0303tteks: bensiinijaam nimega Venemaa ja\u0308a\u0308b kuivale siis, kui ise nende toodangust loobume. Ja veel enam \u2013 kui suudame veenda selles ka meie so\u0303pru Euroopas. Aga iga pa\u0308ev so\u0303da toob neid otsuseid la\u0308hemale nagu ka Ukraina vo\u0303itu. Jo\u0303udu meile ko\u0303igile ja Ukraina rahvale!"}, {"text_idx": "#000016", "text": "Haapsalu raudteele koidab tunneli lo\u0303pus valgus"}, {"text_idx": "#000019", "text": "...mis siis teised riigid oleks? Hiina(jt.Aasia riigid) on rikaste riikide to\u0308o\u0308koda, mis teeskleb riiki? India on inglisekeelse maailma IT-tugi, mis teeskleb riiki. Aafrika riigid on rikaste riikide teenindajate teeninduskoolid, mis teesklevad riike? EU on auto, millel pole ku\u0308tust ega juhti? Ku\u0308llap EU ka varsti aru saama hakkab, et et sul ei ole selle koodiga midagi teha, kui vahendeid, millest protsessor ja ko\u0303vaketas kokku panna, pole. Siis hakkad sa odavalt koodi mu\u0308u\u0308ma, et saada ressursse. Vo\u0303i siis paisub riigiaparaat, mis peab hakkama vo\u0303itlema salakaubandusega. Juba praegu liigub vene gaas ja nafta viisil, kus kaup on dokumentideta ja \u201cpa\u0308ritoluta\u201d ning maabub riikidesse,... Loe rohkem \u00bb"}, {"text_idx": "#000022", "text": "Dbiilne reformari jutt. Samal tasemel Putini propaga, et ukrainlased polegi rahvus. Aga la\u0308a\u0308s ka\u0308itub hetkel nagu Putin ja\u0308a\u0308ks igavesti vo\u0303imule ja Venemaad pole enam kunagi vaja. Saame na\u0308ha selle poliitika tulemust."}, {"text_idx": "#000023", "text": "Pole venemaa poolt ei kummarda tema ees, aga to\u0303esti ja\u0308tame juba selle sanktsiooni jutu.. kes tuleks oma mijoniliste kraanide juurest a\u0308ra? Mitte keegi,see sanktsiooni jutt on puhtalt kergeusklikele tavakodanikele neid on palju vaadates tagasi koroona ajale. Hea soe jutt see sanktsioonidest puhumine, et veel rohkem raha saaks va\u0308lja pumbata kodanike ka\u0308est...."}, {"text_idx": "#000024", "text": "Kuidas la\u0308a\u0308s ei mo\u0303ista, et vene energiakandjatest loobumine ei ja\u0308ta Kremlit naftatuludest ilma. Turg lihtsalt korraldatakse u\u0308mber ning maailm tarbib ikka samas mahus samade tootjate naftat edasi, vaid ostjad on muutuvad."}, {"text_idx": "#000025", "text": "Paistab, et te ei ole asjaga eriti kursis. Venemaa energia on \u201ctoksiline\u201d e. ku\u0308ll a\u0308ra mu\u0308u\u0308akse aga hind on \u201cpoolmuidu\u201d. Selline on la\u0308a\u0308ne sanktsioonide mo\u0303ju, lisaks langeb sellega nende tehniline vo\u0303imekus selle a\u0308riga tegeleda.\nMis on teie \u201cmo\u0303tteka\u0308igu\u201d mo\u0303te? Soovite edasi tarbida Venemaa \u201codavat\u201d energiat ja rahastada sealset u\u0308hiskonnakorraldust? Seda saate teha kolides Narva piiri taha."}, {"text_idx": "#000026", "text": "la\u0308a\u0308s mo\u0303istab seda ko\u0303ike suurepa\u0308raselt. Lihtsalt ra\u0308a\u0308gitakse suure suuga, et enam ei tarbi vene gaasi aga tegelikult ikka tarbitakse ku\u0308ll. Lollitatakse inimesi, et ko\u0303igi silmis head va\u0308lja na\u0308ha. Kurb, aga see maailm on nii la\u0308bina\u0308htavalt silmakirjalik ja kahepalgeline....."}, {"text_idx": "#000027", "text": "Ta\u0308pselt nii! Ei imestaks, kui see sama vene nafta jo\u0303uab ringiga meie autode paakidesse hinnaga 2+ eur/l ja meie mo\u0303tleme rahulolevalt, et panime Putinile a\u0308ra. Kahjuks.\nHea na\u0308ide on Saksamaa ja Prantsusmaa sanktsioneeritud so\u0303jatehnika mu\u0308u\u0308k Venemaale.\nKu\u0308ll \u201ca\u0308rimehed\u201d leiavad viisi, kuidas venelastega la\u0308bi vahendajate a\u0308ri edasi ajada..."}, {"text_idx": "#000028", "text": "Mis see nu\u0308u\u0308d siis oli? \u2013 kas ajalehtedel on kohustus avaldada mingi aja takka PortoRollo tegelaste mo\u0303ttetuid soperdisi?"}, {"text_idx": "#000030", "text": "La\u0308a\u0308ne-Nigulas mo\u0303o\u0303deti eile uus soojarekord"}, {"text_idx": "#000037", "text": "Posti ta\u0308navalt va\u0308ljakaevatud maetakse Ridalasse"}, {"text_idx": "#000038", "text": "Galerii: Risti poest avastati ajakapsel"}, {"text_idx": "#000040", "text": "Kuulutused, teated ja muu info saada La\u0308a\u0308ne Elu u\u0308ldaadressil info@le.ee."}]